ପୁରୀ ୮/୪ : ପୁରୀ ଜିଲ୍ଲା ଡ଼େଲାଙ୍ଗ ବ୍ଲକର ଉଦୟପୁର ପ୍ରକଳ୍ପ ଉଚ୍ଚ ପ୍ରାଥମିକ ବିଦ୍ୟାଳୟରେ ମହୁମାଛି ଆତଙ୍କ ଦେଖାଦେଇଛି । ବିଦ୍ୟାଳୟରେ ପାଠପଢ଼ା ଏକପ୍ରକାର ଠପ୍ ହୋଇ ଯାଇଥିବା ବେଳେ ୫ ଦିନ ହେବ ମଧ୍ୟାହ୍ନ ଭୋଜନ ବନ୍ଦ ହୋଇଯାଇଛି । ଯାହା ଫଳରେ କି ପିଲା ମାନେ ସ୍କୁଲ ଆସିବାକୁ ଡରୁଛନ୍ତି । ଅନ୍ୟପଟେ ଅଙ୍ଗନବାଡି କେନ୍ଦ୍ରଟି ପାଖରେ ଥିବା ବେଳେ ପିଲାମାନେ ଡରରେ ପାଠ ପଢୁଛନ୍ତି ।
ଶିକ୍ଷକ ଶିକ୍ଷୟିତ୍ରୀ ମାନେ ଦୁଆର ଦେଇ ପାଠ ପଢୁଛନ୍ତି । ସେହିପରି ପ୍ରଥମ ଶ୍ରେଣୀ ଛାତ୍ରୀ ପୁନମ ପ୍ରଜ୍ଞା ବରାଳ, ଆରାଧ୍ୟା ପ୍ରଧାନ, ପାଚିକା କାଦମ୍ବିନୀ ପ୍ରଧାନ, ଅଭିଭାବକ ଶ୍ରଦ୍ଧାଞ୍ଜଳି ଖଟେଇ, ବୃନ୍ଦାବନ ମାଲିକ ଆହତ ହୋଇଛନ୍ତି । ଏହି ବିଦ୍ୟଳୟ ନିକଟରେ ଥିବା ଏକ ବରଗଛରେ ୩ଟା ବାଘୁଆ ମହୁମାଛି ଭରା ରହିଛି ।
